als_Latn dik_Latn sag_Latn
Partizani, firo përpara sfidave të Europa League
13/06/2017
13/06/2017
Skuadra kryeqytetase ka zhvilluar seancën e radhës në kompleksin “Internacional Tirana”, në Pezë, por nën urdhrat e trajnerit Sulejman Starova nuk kanë qenë disa nga protagonistët e sezonit pozitiv të “Demave të kuq”.
Mesfushori Ylber Ramadani zyrtarizoi transferimin e tij në Danimarkë, në një skuadër modeste si Vejle në kategorinë e dytë, por gjithsesi në një vitrinë që do t’i mundësojë një kapërcim cilësor në karrierë. Për futbollistin shqiptar, danezët do të derdhin afërsisht 200 mijë euro në arkat e “Demave të kuq”. I fundit që largohet është mesfushori malazez, Marko Cetkovic.
Ballkanasi, që nuk arriti të siguronte formacionin në çdo ndeshje për aq muaj sa luajti me kryeqytetasit, falënderoi tifozët dhe klubin e Partizanit për mundësinë që i dha, duke i uruar suksese në Europa League dhe në sezonin e ri në kampionatin shqiptar.
Këto largime, së bashku me lamtumirat thuajse të zyrtarizuara të sulmuesit Ekuban dhe mesfushorit argjentinas Torasa, e dobësojnë ndjeshëm ekipin në prag të provës europiane.
Partizani ka afruar deri tani vetëm mbrojtësin e Teutës, Blerim Kotobelli, shumë pak krahasuar me ambiciet e klubit. Merkatoja dhe afrimet janë në dorën e Luciano Moggit, italiani që erdhi me bujë si këshilltar i presidentit, por deri tani është kufizuar vetëm në paraqitje të vakëta dhe pa ndikim në Tiranë.
/ Top Channel
LAJME TE NGJASHME
MË TË LEXUARAT
- Pushimet më të shtrenjta në histori - Foto
- “Puthja” e vdekjes (Foto)
- Conte drejt largimit, Chelsea mendon për Tuchel
- Kapet në Athinë shqiptari me drogën e re
- Start pozitiv, Hasi: I lumtur për kualifikimin
- Nga Barcelona, te kuqezinjtë. Panucci lë jashtë liste Xhakën e Kaçen
- “Rilindja”, emrat që ikin dhe vijnë në qeverinë e re
- Mariah Carey, sërish akuza për “photoshop” (Foto)
- Vrasja e gazetares në Danimarkë
- Vlorë, punonjësit e OSHEE-së përleshen me kaçavida
als_Latn unk unk als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn